Document ID: /roh_data/filtered/swiss_laws_in_ROHinterleaved.jsonl.gz/18930

This text was translated from EN into Rumantsch Grischun.

The court may give notice of the decision to the parties without providing a written statement of the grounds:a. at the main hearing, by handing over the written conclusions to the parties and giving an oral summary of the grounds;b. by serving the parties with the conclusions. A written statement of the grounds must be provided if one of the parties so requests within 10 days of the notice being given of the decision. If no statement of grounds is requested, the parties are deemed to have waived their right to challenge the decision by appeal or objection. The above is subject to the provisions of the Federal Supreme Court Act of 17 June 2005 on notice of decisions that may be referred to the Federal Supreme Court. SR 173.110

La dretgira po communitgar sia decisiun senza ina motivaziun en scrit:a. en la tractativa principala cun surdar il dispositiv en scrit a las partidas cun ina curta motivaziun a bucca;b. cun consegnar il dispositiv a las partidas. Ina motivaziun en scrit sto vegnir furnida posteriuramain, sch’ina partida pretenda quai entaifer 10 dis suenter la communicaziun da la decisiun. Sch’i na vegn betg pretendì ina motivaziun, vala quai sco renunzia da contestar la decisiun tras appellaziun u tras recurs. Resalvadas restan las disposiziuns da la Lescha federala dals 17 da zercladur 2005 davart il Tribunal federal concernent la communicaziun da decisiuns, cunter las qualas i po vegnir recurrì tar il Tribunal federal. SR 173.110